text: Ny rockergruppe flytter ind efter Hells Angels 
  11 maj 2016 kl. 13.40
  Støttegruppe overtager de lokaler, som Hells Angels forlader i Esbjerg.   
  Efter fem år i Esbjerg flytter rockergruppen Hells Angels fra byen, men det betyder ikke, at der ikke vil være rockere på adressen i byen. En støttegruppe overtager stedet. Det oplyser Jørn Jønke Nielsen fra Hells Angels i et interview i forbindelse med, at gruppen efter fem år forlader Esbjerg til fordel for Lystrup ved Århus.  
  Støttegruppen, Devils Choice, holdt til på adressen i Esbjerg før Hells Angels kom til for fem år siden, og de overtager nu stedet igen.
  I klippet øverst i artiklen fortæller Jørn Jønke Nielsen, hvornår hans gruppe forlader Esbjerg og hvem, der flytter ind på adressen i stedet.
  